作者:徐再思
標題:中呂・陽春曲皇亭晚泊
內容:水深水淺東西澗，雲去雲來遠近山。秋風徵棹釣魚灘，煙樹晚，茅舍兩三間。雙漸蘇卿倦織迴文錦，雙漸空懷買笑金。風流一點海棠心，不聽琴，只是不知音。春情桃花月淡胭脂冷，楊柳風微翡翠輕。玉人欹枕倚雲屏，酒未醒，腸斷紫簫聲。閨怨妾身悔作商人婦，妾命當逢薄倖夫。別時只說到東吳，三載餘，卻得廣州書。贈海棠玉環夢斷風流事，銀燭歌成富貴詞。東風一樹玉胭脂，雙燕子，曾見正開時。春思酒醒眉記青鸞恨，春去香消紫燕塵。闌干掐遍月兒痕，深閉門，花落又黃昏。